CELEX: C2006/143/21
Language: da
Date: 2006-06-17 00:00:00
Title: Sag C-410/04: Domstolens dom (Første Afdeling) af  6. april 2006  — Associazione Nazionale Autotrasporto Viaggiatori (ANAV) mod Comune di Bari, A.M.T.A.B. Servizio SpA (anmodning om præjudiciel afgørelse fra Tribunale Amministrativo Regionale per la Puglia) (Fri udveksling af tjenesteydelser — kontrakt om lokal offentlig transport — tildeling uden afholdelse af udbud — en offentlig myndigheds tildeling til en virksomhed, som ejes af myndigheden)

17.6.2006   
            
            
               DA
            
            
               Den Europæiske Unions Tidende
            
            
               C 143/12
            
         Domstolens dom (Første Afdeling) af 6. april 2006 — Associazione Nazionale Autotrasporto Viaggiatori (ANAV) mod Comune di Bari, A.M.T.A.B. Servizio SpA (anmodning om præjudiciel afgørelse fra Tribunale Amministrativo Regionale per la Puglia)
   (Sag C-410/04) (1)
   
   (Fri udveksling af tjenesteydelser - kontrakt om lokal offentlig transport - tildeling uden afholdelse af udbud - en offentlig myndigheds tildeling til en virksomhed, som ejes af myndigheden)
   (2006/C 143/21)
   Processprog: italiensk
   Den forelæggende ret
   Tribunale Amministrativo Regionale per la Puglia
   Parter i hovedsagen
   
      Sagsøger: Associazione Nazionale Autotrasporto Viaggiatori (ANAV)
   
      Sagsøgt: Comune di Bari, A.M.T.A.B. Servizio SpA
   Sagens genstand
   Anmodning om præjudiciel afgørelse — Tribunale Amministrativo Regionale per la Puglia — spørgsmål om en national ordning, der gør det muligt for en kommune at give et aktieselskab, som er 100 % offentligt ejet, kontrakt på driften af en offentlig, lokal transport, er forenelig med artikel 46, 49 og 86 EF — tildeling uden anvendelse af procedurerne i henhold til Rådets direktiv 92/50/EØF af 18. juni 1997 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1)
   Konklusion
   Artikel 43 EF, 49 EF og 86 EF samt ligebehandlingsprincippet, princippet om forbud mod forskelsbehandling på grundlag af nationalitet og princippet om gennemskuelighed er ikke til hinder for en national ordning, som giver en offentlig myndighed mulighed for at tildele en offentlig tjenesteydelseskontrakt direkte til et selskab, som myndigheden ejer 100 %, hvis den kontrol, som myndigheden fører med dette selskab, svarer til den kontrol, den fører med sine egne tjenestegrene, og hvis selskabet udfører hovedparten af sin virksomhed sammen med den myndighed, det ejes af.
   
      (1)  EUT C 300 af 4.12.2004.